конус с ъгъл при върха най-малко 60 градуса, така че да се получи основа с диаметър, който е най-малко 10 mm или е равен на диаметъра на челото на затвора.
 8.5
 В случай на чупеща се цев: Ударникът се отстранява, отворът за ударника се уголемява до диаметър най-малко 5 mm и отворът за ударника се заварява.
 8.6
 Спусков механизъм: Осигурява се разрушаване на физическата функционална връзка между спусъка и петлето, ударника или шепталото. Спусковият механизъм се стопява, а също и се заварява в цевната кутия/затворната рама, в съответните случаи. Ако такова стопяване на спусковия механизъм е невъзможно, той се отстранява и неговото място се запълва с наварен метал или епоксидна смола.
 8.7
 Спусков механизъм: Спусковият механизъм и/или гнездо трябва да бъдат заварени към цевната кутия/затворната рама (в случай че затворната рама е стоманена) или да бъдат залепени към цевната кутия с устойчиво на висока температура лепило (в случай че затворната рама е изработена от лек метал или от полимер).
 8.8
 Нипели/отвори: Нипелът(ите) се отстранява(т) или заварява(т), отворът(ите) се заварява(т).
 8.9
 Отделна газова камера (няколко на брой газови камери, с изключение на барабанни): При наличие на отделна газова камера или на няколко на брой газови камери се отстранява вътрешната стена на газовата камера (вътрешните стени на газовите камери) по минимум 2/3 от нейната (тяхната) дължина чрез машинна обработка. Отстранява се колкото е възможно повече от вътрешната стена (вътрешните стени), в идеалния случай колкото е диаметърът на калибъра.
 ПРИЛОЖЕНИЕ II
 Образец за маркировка на дезактивирани огнестрелни оръжия
 (1)
 Знак, че оръжието е дезактивирано (запазва се като „EU“ във всички национални маркировки).
 (2)
 Означение за държавата, в която е извършено дезактивирането — официален международен код на съответната държава.
 (3)
 Символ на субекта (органа), който е удостоверил дезактивирането на огнестрелното оръжие.
 (4)
 Година на дезактивиране.
 Пълната маркировка се поставя единствено върху затворната рама на огнестрелното оръжие, а знакът за дезактивирано оръжие (1) и означението за държавата, в която е извършено дезактивирането (2), се поставят върху всички останали основни компоненти.
 ПРИЛОЖЕНИЕ III
 Образец на сертификат за дезактивирани огнестрелни оръжия
 (сертификатът се изготвя на хартия със защита срещу фалшифициране)
 Лого на ЕС
 Наименование на субекта (органа), проверил и удостоверил съответствието на дезактивирането
 Лого
 СЕРТИФИКАТ ЗА ДЕЗАКТИВИРАНЕ
 Номер на сертификата:
 Мерките за дезактивиране съответстват на изискванията в техническите спецификации за дезактивиране на огнестрелни оръжия, определени в приложение I към Регламент за изпълнение на Комисията (ЕС) 2018/337 от 5 март 2018 г.
 Наименование на стопанския субект, извършил дезактивирането:
 Държава:
 Дата/година на удостоверяване на дезактивирането:
 Производител/търговска марка на дезактивираното огнестрелно оръжие:
 Тип:
 Марка/модел:
 Калибър:
 Сериен номер (серийни номера):
 Забележки:
 Официален знак на ЕС за дезактивиране
 Име, длъжност и подпис на отговорното лице
 МОЛЯ, ОБЪРНЕТЕ ВНИМАНИЕ, ЧЕ: Настоящият сертификат е важен документ. Той следва да бъде пазен постоянно от собственика на дезактивираното огнестрелно оръжие. Основните компоненти на дезактивираното оръжие, за което се отнася настоящият сертификат, са маркирани с официален знак за извършена инспекция; тези знаци не трябва да бъдат отстранявани или променяни.
 ПРЕДУПРЕЖДЕНИЕ: Подправянето на сертификат за дезактивиране може да представлява престъпление по националното законодателство.
 